SPRÁVA ZO ZAHRANIČNEJ PRACOVNEJ CESTY
1.	Účastníci ZPC:

Titul, meno a priezvisko: 	Mgr. Hana Banová
Pracovisko:            	MŠVVaŠ SR, Stromová 1, 813 30 Bratislava
Pracovné zaradenie:     	dočasná štátna služba, 20D0 odbor rozvojovej pomoci a služieb   
                                        	pre zabezpečenie medzinárodnej spolupráce

Titul, meno a priezvisko: 	PaedDr. Džačovská Slávka, MBA
Pracovisko: 	Regionálne pracovisko MPC Prešov, T. Ševčenka 11, 080 20 
                                    	Prešov
Pracovné zaradenie:      	dohoda o plnení úloh / lektorka seminára

Titul, meno a priezvisko: 	Mgr. Ana Hekkelová
Pracovisko:               	Základná škola s materskou školou Chminianska Nová Ves
Pracovné zaradenie:     	dohoda o plnení úloh / lektorka seminára

Titul, meno a priezvisko: 	Vladimír Janeček 
Pracovisko:  	MŠVVaŠ SR, Stromová 1, 813 30 Bratislava
Pracovné zaradenie:	 vodič

2.	Zahraničná pracovná cesta:

Štát: 	Poľsko
Mesto: 	Nová Biala
Vykonaná v dňoch: 	20. – 22. 10. 2016
Prijímajúca organizácia: 	Spolok Slovákov v Poľsku; Ul. sv. Filipa 7; 31-150 Krakov
Účel cesty: 	organizačné a lektorské zabezpečenie plánovaného metodického seminára na podporu vzdelávania v slovenskom jazyku pre pedagógov pôsobiacich na školách v Poľsku a na Ukrajine.
Spôsob financovanie: 	cesta realizovaná na náklady MŠVVaŠ SR rozpočtovým opatrením

3.	Rámcový program pobytu: v prílohe

4.	Stručný priebeh rokovaní: 

        V dňoch 20. – 22. 10. 2016 sa v priestoroch KD Spolku Slovákov v Poľsku v Novej Bialej uskutočnil metodický seminár na tému: „Využitie multimediálnych tabúľ na hodinách slovenského jazyka a možností využitia multimediálnych programov vo vyučovaní slovenského jazyka“ pre učiteľov pôsobiacich na poľských a ukrajinských školách, ktorý bol schválený ako súčasť oficiálnej ponuky vzdelávacích aktivít sekcie medzinárodnej spolupráce a európskych záležitostí Ministerstva školstva, vedy, výskumu a športu Slovenskej republiky. Podujatie sa konalo v spolupráci s Regionálnym pracoviskom MPC Prešov, Základnou školou s materskou školou Chminianska Nová Ves a Spolkom Slovákov v Poľsku.
	Seminár prebiehal za účasti aktívnych pedagógov z Poľska a Ukrajiny, ako aj pracovníkov redakcie časopisu Život. Prednášky viedli PaedDr. Džačovská Slávka, MBA z Regionálneho pracoviska MPC Prešov a Mgr. Ana Hekkelová zo Základnej školy s materskou školou Chminianska Nová Ves. Na úvod seminára prednášajúce ukázali a vyskúšali s účastníkmi rôzne edukačné aktivity, ktoré sa dajú využiť pri práci so žiakmi.  Prvou aktivitou boli „MOLEKULY“ – pohybujeme sa po miestnosti a odbúravame stres, ktorá sa dá využiť ako prepojenie, upokojenie a nastavenie žiaka na získanie nových informácií. Druhou aktivitou bolo „ZOO – ZVIERATKÁ“ – edukačná aktivita zameraná na tvorivé myslenie a pozorné počúvanie. Ďalšou aktivitou boli „SPOMIENKY“, ktorú možno využiť ako vstup k téme. Skupina sa učí spolu spolupracovať a učiteľom to napomáha zdiagnostikovať skupinu. Poslednou aktivitou bol „AKROSTICH“ – napíšeme jedno slovo pod seba a vytvárame charakteristiku pojmu tak, že každé písmeno sa stáva iniciálou tej charakteristiky. Uvedené aktivity slúžia ako výborný prosociálny a diagnostický nástroj pri práci so žiakmi. 
	Po edukačných aktivitách začala práca s interaktívnou tabuľou. Lektorky seminára oboznámili účastníkov s tabuľou, a predviedli im niekoľko simulovaných vyučovacích hodín, aby im ukázali aké sú možnosti využitia multimediálnych tabúľ na hodinách slovenského jazyka. Na záver seminára sa účastníci učili vytvárať interaktívne testy cez Google Disk. Hlavným cieľom bolo oboznámiť učiteľov s postupom tvorby interaktívnych testov prostredníctvom aplikácie Formulár cez Google Disk a poukázať na výhody automatickej sumarizácie odpovedí a grafického vyhodnocovania testov.
        Počas seminára boli zo strany Ministerstva školstva, vedy, výskumu a športu Slovenskej republiky poskytnuté šlabikáre pre prvákov zo škôl s vyučovaním slovenského jazyka, na podporu výučby slovenského jazyka v Poľsku a Ukrajine.  

5.	Odporúčané závery:

        Materiálne a technicky podporovať činnosť učiteľov slovenského jazyka na slovenských školách v zahraničí. Na základe návrhu pána generálneho tajomníka Spolku Slovákov v Poľsku Ľudomíra Molitorisa, upraviť program spolupráce medzi Ministerstvom školstva, vedy, výskumu a športu Slovenskej republiky a Ministrom národného vzdelávania a športu Poľskej republiky. Uvedený návrh na úpravu programu spolupráce bol zaslaný na odbor bilaterálnej a multilaterálnej spolupráce, na vybavenie.  

6.	Prinesená dokumentácie:
-	Spolok Slovákov v Poľsku; Almanach XV Slováci v Poľsku; Spolok Slovákov v Poľsku – Krakov 2014 ISSN 1233-0205
-	Spolok Slovákov v Poľsku; Turistický sprievodca po Zamagurí; Spolok Slovákov v Poľsku Obvodný výbor na Spiši – Krakov 2014 ISBN: 978-83-7490-752-1
-	Spolok Slovákov v Poľsku; Krajanský spevník; Spolok Slovákov v Poľsku – Krakov 2007 ISBN: 978-83-7490-089-8
-	Ivana Pančáková; Žofkoviny; Spolok Slovákov v Poľsku – Krakov ISBN 978-83-7490-882-5
-	Život – kultúrno-spoločenský časopis; Spolok Slovákov v Poľsku – Krakov október 2016 PL ISSN 0514-0188
7.	Osobitne vyhodnotený očakávaný prínos ZPC:

        Praktické cvičenia a prednášky mali za cieľ ukázať pedagógom vyučujúcim slovenský jazyk na krajanských školách v Poľsku a na Ukrajine využitie multimediálnych tabúľ na hodinách slovenského jazyka a možností využitia multimediálnych programov vo vyučovaní slovenského jazyka. Seminár bol veľmi obohacujúci a prínosný pre pedagógov, nakoľko o tom svedčí aj spätná väzba, o ktorú sme žiadali na záver seminára.

8.	Spôsob zverejnenia výsledkov ZPC, prenos získaných informácií

        Súhlasím so zverejnením textu správy na internetovej stránke MŠVVaŠ SR www.minedu.sk. 

Správu vypracovala: Mgr. Hana Banová, ORPSZMS

Správu schválili:       	Ing. Katarína Čamborová, riaditeľka ORPSZMS

                               	PhDr. Marek Moška, generálny riaditeľ SMSEZ

Prílohy:  rámcový program ZPC
               preberací protokol na šlabikáre pre prvákov zo škôl s vyučovaním slovenského 
               jazyka